Rossiyada o'zbekistonlik qiz o'zini ko'prikdan tashlab yubordi

Rossiyaning Sankt-Peterburg shahrida 12 aprel kuni o'zbekistonlik qiz o'zini Aleksandr Nevskiy ko'prigidan tashlab yubordi. Bu haqda “78.ru” xabar berdi.
Ma'lum qilinishicha, voqea soat 12:40 (Moskva vaqti bilan) atrofida yuz bergan. Hodisaga guvoh bo'lganlar qizni suvdan qirg'oqqa chiqarib olgan. Jabrlanuvchi Mariinskiy kasalxonasiga yotqizilgan. Qiz 1995 yilda O'zbekistonda tug'ilgani aniqlangan.
Ta'kidlanishicha, hozirda voqea sabablari o'rganilmoqda.
Avvalroq Rossiyada o'zbekistonlik ayol erkak hamyurtini pichoqlagani va mamlakatda 7 yoshli o'zbekistonlik bola barmoqlarini shisha bilan kesib tashlagani ma'lum qilingan.